**Vasilij Vasiljevič Kandinski** (ruski **Василий Васильевич Кандинский**, Moskva, 4. prosinca 1866. - Neuilly-sur-Seine, 13. prosinca 1944.) bio je ruski slikar. Jedan od najvažnijih slikara XX. stoljeća uz Picassa. Bio je vođa grupe iz Münchena - *Der Blaue Reiter*.

Biografija
----------

### Rani život

Vaslij Kandinski rođen je 4. prosinca 1866. u Moskvi. Na moskovskom sveučilištu je studirao pravo i političku ekonomiju, no nakon što je 1895. posjetio izložbu francuskih impresionista, Kandinski je odlučio postati slikar. Kandinski se nakon te odluke seli u München, gdje je studirao impersionističku boju i art noveau od 1896. do 1900. Za studija surađivao je sa umjetnicima kao što su Anton Azbé i Franz von Stuck. Njegova početna djela, uglavnom stvarana u duhu naturalizma, pokazivala su njegov interes i fantaziju.

U periodu nakon završetka studija pa do 1910. Kandinski je puno putovao. Najznačajniji od tih puteva bio je onaj u Pariz 1909. Na tom je putu Kandinski došao u dodira sa umjetnošću Paula Gauguina, neoimpresionizma i fovizma. Pod utjecajem navedenih, njegova djela postajala su koloristički jača i više neuredna. Uz ovo, počeo je razvijati vlastite misli o jačini čiste boje i neprezentacijskoj slici.

### Rad u Njemačkoj i prelazak na apstraktnu umjetnost

Kandinski je 1909. još za vrijeme studija, pomogao u osnivanju NUA-e (Nove umjetničke asocijacije) u Münchenu. 
Godine 1910. Kandinski je vodenim bojama naslikao svoju prvu apstraktnu sliku, te je počeo formurilati svoje važno teoretsko djelo, *O spiritualnom u umjetnosti*, koje je prvi put izdano na njemačkom 1912. U tom djelu, istraživao je fiziološke učinke boje i napravio je usporedbe između slikarstva i glazbe.

Godine 1911. Kandinski zajedno sa Franzom Marcom osniva ekspresionističku umjetničku družinu *Der Blaue Reiter* (*Plavi jahač*), koja je dobila ime zbog Kandinskijeve ljubavi prema plavoj boji i Marcove ljubavi prema konjima.

Kandinskijev utjecaj na umjetnost XX. stoljeća pojačan je njegovim djelovanjem kao teoretičar i kao predavač. Od 1918. do 1921. predavao je u Moskvi, a od 1922. do 1933. u Njemačkoj.
Nakon Prvog svjetskog rata, Kandinskijeva apstrakcija postajala je sve geometričnija u formi, sve više zapostavljajući vodenast i nejasan oblik. U kasnijim djelima, prešao je na elegantniji, kompleksniji stil, koji je rezultirao kristalno-čistim slikama.

### Kasniji život i smrt

Marc i Kandinski su organizirali mnoge avangardne izložbe u mnogim galerijama, što je doprinijelo razvoju njemačkog ekspresionizma. Nakon dolaska Hitlerovog nacističkog režima na vlast 1933. Kandinski je morao odstupiti sa mjesta predavača u Weimaru, te se preselio u Pariz gdje je ostao do smrti.

Vasilij Kandinski umro je 13. prosinca 1944.

Kandinski se danas smatra jednim od najutjecajnijih slikara svoje generacije, doprinjevši razvoju ekspresionizma i apstrakcije svojim radom. Njegova djela spadaju u umjetnički pokret danas znan kao apsktaktni ekspresionizam.

Izvori
------

1. ↑  Wassily Kandinsky, Biography

* Microsoft Encarta - Wassily Kandinsky Arhivirano 2008-03-10 na Wayback Machine-u

Vanjske poveznice
-----------------

***Vasilij Kandinski*** na Wikimedijinoj ostavi

* Guggenheim Museum Biography Arhivirano 2008-10-24 na Wayback Machine-u and images of works Arhivirano 2008-01-13 na Wayback Machine-u.
* Museum of Modern Art collection
* FamousPainter.com Biography Arhivirano 2011-04-10 na Wayback Machine-u
* Kandinsky in relation to Postmodern theories[*mrtav link*]
* Djela čiji je autor Wassily Kandinsky na Projektu Gutenberg
* Kandinsky *Compositions* Arhivirano 2009-05-14 na Wayback Machine-u
* Vasily Kandinsky works and their locations Arhivirano 2011-02-08 na Wayback Machine-u
* "Inner Bound" 1929
* Kandinsky and the path to abstraction[*mrtav link*]

| * p
* r
* u
Umjetnička grupa Plavi jahač (*Der Blaue Reiter*) |
| --- |
| Vasilij Kandinski • Franz Marc • Marianne von Werefkin • Gabriele Münter • Paul Klee • Alexej von Jawlensky • August Macke • Alfred Kubin |